ยูโอบีทาร์เก็ตฟันด์เข้าเป้าส่งกองใหม่ขาย
บลจ.ยูโอบี เผยกองทุนซุปเปอร์ สไตรค์ 9 และ 10 ผลตอบแทนเข้าเป้า 7% มองหุ้นไทยยังรุ่ง ออกกองที่ 11 ขายต่อ
17 ม.ค. 2556

บลจ.ยูโอบี เผยกองทุนซุปเปอร์ สไตรค์ 9 และ 10 ผลตอบแทนเข้าเป้า 7% มองหุ้นไทยยังรุ่ง ออกกองที่ 11 ขายต่อ 
นายวนา พูลผล ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) ยูโอบี (ไทย) เปิดเผยว่า บริษัทสามารถบริหารกองทุนเปิด ยูโอบี ซุปเปอร์ สไตรค์ 9 (UOBSS9) และ กองทุนเปิด ยูโอบี ซุปเปอร์ สไตรค์ 10 (UOBSS10) ที่มีนโยบายลงทุนในหุ้นไทย ได้ผลตอบแทนตามเป้าหมาย 7% โดยใช้เวลาเพียง 1 เดือน 28 วัน ซึ่งผู้ถือหน่วยจะได้รับเงินค่าขายคืนหน่วยลงทุนอัตโนมัติในวันที่ 21 ม.ค.2556
อย่างไรก็ตาม จากการพิจารณาตลาดหุ้นไทยซึ่งบลจ.ยูโอบี ยังคงมีมุมมองที่ดีต่อตลาดหุ้นไทย จึงได้นำเสนอ กองทุนเปิด ยูโอบี ซุปเปอร์ สไตรค์ 11 (UOBSS11) เพื่อรองรับนักลงทุนที่ต้องการลงทุนหุ้นไทย โดยมีผลตอบแทนเป้าหมายที่ 7% เสนอขาย 18-22 ม.ค.2556 
นายวนา กล่าวว่า กองทุนมีอายุโครงการ 1 ปี และสามารถเลิกกองทุนได้ก่อนกำหนดหากผลตอบแทนถึงเป้าหมายที่ 7% โดยมีมูลค่าหน่วยลงทุนมากกว่าหรือเท่ากับ 10.85 บาทต่อหน่วย เป็นเวลา 3 วันทำการติดต่อกัน